**Zâmbet timid**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți culeg zâmbetul ca pe o

floare rară și-l ocrotesc în

căușul palmelor.

Aprind candela amintirilor

șoptind rugăciunea cântec

de leagăn în poala copilei

cu dor de mamă.

Alint inocența îmbătrânită

și-mi trec mâna peste

gândurile riduri de suflet.

Un curcubeu oprește

ploaia ochilor tăi și-un

soare cărunt încălzește

tâmplele tale.

Știi? Chiar și el a dansat

privind de sus, zâmbind.

Așa... ca tine.